Melanezia
I Melanezia dia iray amin' ireo vondro-nosy telo lehibe ao amin' ny Ôseana Pasifika, izay mamorona an' i Ôseania. Ity famondronana ara-jeôgrafia ity dia toherin' ny mpahay jeôgrafia sasany, nefa ampiasaina matetika izany sy ireo firenena voakasika. Ny anarana hoe Melanezia dia avy amin' ny teny grika hoe μέλας / mélas, "mainty", sy ny hoe  νῆσος / nễsos, "nosy", ka midika hoe "nosy mainty".

Fitsinjaràm-paritra ara-pôlitika

Ny tantaran' ny fitsinjaràm-paritra 
Taorian' ny fandehanan' i Jules Dumont d'Urville tany amin' ny faritr' i Melanezia hamantatra ny zava-misy any dia nanao soso-kevitra tamin' ny Société de géograophie tao Parisy izy tamin' ny taona 1831 momba ny fandaminana vaovao an' i Pasifika ho faritra efatra, dia:

 i Pôlinezia (midika hoe "nosy maro"),
 i Melanezia ("nosy mainty"),
 i Mikrônezia ("nosy kely") ary
 i Malezia (izay nesorina taty aoriana tsy ho ao amin' ny kôntinentan' i Ôseania).

I Melanezia araka ny mahazatra 

I Melanezia, araka ny famaritana mahazatra, dia miendrika reni-tsipika ao avaratra sy avaratra-atsinanan' i Aostralia sy ao atsimon' i Mikrônezia. Heverina fa isan' i Melanezia ireto fanjakana na tany manaraka ireto:

 ireo nosy Fijy (Fiji / Fidji);
 i Kaledônia Vaovao;
 ireo nosy Sôlômôna,
 i Vanoato,
 i Ginea Vaovao izay mizara roa: i Papoazia-Ginea-Vaovao sy i Ginea Vaovao Andrefana (izay an' i Indônezia sy mizara faritany roa: Papoazia sy Papoazia Andrefana).

Ireo fanjakana na faritany ireo dia tsy mandrafitra vondrona ara-pôlitika ranoray. 

Ny teny hoe "melaneziana" dia ampiasaina amin' ny haifiteny amin' ny fitenenenana hoe "fiteny mezô-melaneziana", izay manondro zana-bondron' ny sampam-piteny ôseanianan' ireo fiteny aostrôneziana, tenenina ao Papoazia-Ginea-Vaovao sy ao amin' ireo nosy Sôlômôna.

Jereo koa 

 Indônezia
Melaneziana (vahoaka)
Fiteny melaneziana
Fizaràm-paritra any Ôseania:

 Mikrônezia
 Melanezia
 Pôlinezia
 Aostralazia